ગુલાલને ખબર પણ ના રહી અને એની આંગળીઓ કી-બોર્ડ પર ઘૂમવા લાગી, ‘ના, હું તો પથ્થર છું! મને કાંઈ નહોતું થતું. ખબર નથી પડતી કે ક્યાંય જઈએ તો કહીને જવું જોઈએ! પણ લાગે છે કે તને કોઈની પડી જ નથી. કોઈ ભલેને તારા મેઈલની રાહ જોતાં જોતાં રાતોની રાતો બેસી રહે તોયે તારે શું? તારા માટે તો મેઈલ અને ચેટિંગ ફક્ત ટાઈમ પાસ જ છે ને? પણ મારા માટે એ ટાઈમ પાસ નથી. આઈ એમ સિરિયસ! બટ, તું નહીં સમજે. નાઉ, લીવ મી અલોન!’ મેસેજ લખીને ગુલાલે સેન્ડ કરી દીધો.